Source: http://www.socpoist.sk/vdovecky-dochodok/1290s?&lang=sk
Timestamp: 2018-01-23 04:19:00+00:00
Document Index: 16925375

Matched Legal Cases: ['§ 293', '§ 293', '§ 293', '§ 293', '§ 293', '§ 293', '§ 293', '§ 82', '§ 82', '§ 293', '§ 82', '§ 293', '§ 82', '§ 82', '§ 293', '§ 293', '§ 82', '§ 293', '§ 293', '§ 293', '§ 293', '§ 293', '§ 293', '§ 293', '§ 293', '§ 74', '§ 293', '§ 293']

Úvod > Dôchodkové poistenie > Vdovecký dôchodok
Podmienky, ktoré musí vdovec spĺňať, aby vznikol nárok na dôchodok.
Vznik nároku na vdovecký dôchodok vdovcovi, ktorému manželka zomrela pred 1. januárom 2004.
§ 293dn zákona č. 461/2003 Z. z. v znení účinnom od 1. januára 2016
Od 1. januára 2016 má na vdovecký dôchodok nárok vdovec,
ktorého manželka zomrela pred 1. januárom 2004,
nevznikol mu nárok na vdovecký dôchodok podľa predpisov účinných pred 1. januárom 2016 alebo mu zanikol nárok na vdovecký dôchodok a
bol uznaný za invalidného z dôvodu poklesu schopnosti vykonávať zárobkovú činnosť o viac ako 70 % a táto invalidita trvá aj po 31. decembri 2015,
a ak jeho manželka
uzatvoril nové manželstvo (aj keď už toto nové manželstvo zaniklo),
Nárok na vdovecký dôchodok a jeho výplatu vzniká:
od 1. januára 2016, ak pred týmto dňom vdovec splnil niektorú z podmienok nároku na vdovecký dôchodok, alebo
odo dňa splnenia aspoň jednej z podmienok nároku na vdovecký dôchodok, ak bola táto podmienka splnená po 31. decembri 2015.
Vdovecké dôchodky, na ktoré vznikol nárok do 31. decembra 2015 podľa § 293n zákona č. 461/2003 Z. z. v znení zákona č. 310/2006 Z. z.
V období od 1. augusta 2006 do 31. decembra 2015 mal na vdovecký dôchodok nárok vdovec, ktorého manželka zomrela pred 1. januárom 2004, nebol mu priznaný vdovecký dôchodok podľa predpisov účinných pred 1. januárom 2004, alebo zanikol nárok na taký vdovecký dôchodok pred 1. augustom 2006 a ku dňu smrti manželky, najneskôr do troch rokov od smrti manželky
Nárok na vdovecký dôchodok a jeho výplatu mohol vzniknúť
od 1. augusta 2006, ak pred týmto dňom vdovec splnil niektorú z podmienok nároku na vdovecký dôchodok alebo
od dátumu vzniku nároku na vdovecký dôchodok, ak ide o dátum v období po 31. júli 2006 do 31. decembra 2015 a sú splnené podmienky nároku na vdovecký dôchodok a jeho výplatu.
Od 1. januára 2016 sa ustanovenie § 293n zákona č. 461/2003 Z. z. v znení zákona č. 310/2006 Z. z. nepoužije, nahradilo ho ustanovenie § 293dn zákona č. 461/2003 Z. z. v znení účinnom od 1. januára 2016.
Kde a ako požiadať o priznanie vdoveckého dôchodku a aké doklady je potrebné predložiť.
Konanie o priznanie vdoveckého dôchodku sa začína na základe písomnej žiadosti fyzickej osoby (žiadateľa), ktorá si uplatňuje nárok na dôchodok a nárok na jeho výplatu.
Žiadateľ je povinný preukázať skutočnosti rozhodujúce na nárok na vdovecký dôchodok a jeho výplatu spôsobom určeným Sociálnou poisťovňou.
Za deň uplatnenia nároku na vdovecký dôchodok a nároku na jeho výplatu sa považuje deň, keď žiadateľ prvýkrát požiadal príslušnú organizačnú zložku Sociálnej poisťovne (pozri nižšie) o spísanie žiadosti o priznanie tohto dôchodku. Spísaním žiadosti o priznanie dôchodku príslušnou organizačnou zložkou Sociálnej poisťovne sa považuje žiadosť za podanú.
Žiadosť o priznanie vdoveckého dôchodku spisuje pobočka Sociálnej poisťovne (ďalej len „pobočka“) príslušná podľa miesta trvalého pobytu žiadateľa.
Žiadateľ, ktorý je vo väzbe alebo vo výkone trestu odňatia slobody, žiadosť podáva prostredníctvom ústavu na výkon väzby alebo ústavu na výkon trestu odňatia slobody v pobočke príslušnej podľa sídla tohto ústavu.
Tlačivo žiadosti je vyhotovené tak, aby mohlo slúžiť ako podklad na posúdenie nároku na dôchodok a určenie jeho sumy. Žiadosť okrem identifikačných údajov žiadateľa a zomretej manželky, po ktorej sa uplatňuje nárok, obsahuje ďalšie údaje, ktoré priamo ovplyvňujú nárok a sumu dôchodku. Preto žiadateľ na účely spísania žiadosti o vdovecký dôchodok je povinný predložiť doklady preukazujúce všetky potrebné údaje (originály alebo úradne overené kópie). Žiadateľ pri spisovaní žiadosti preukazuje totožnosť platným preukazom totožnosti (občiansky preukaz alebo cestovný pas).
Na spísanie žiadosti o priznanie vdoveckého dôchodku sú potrebné nasledovné doklady:
Aby nárok na vdovecký dôchodok, o ktorého priznanie sa žiada, mohol byť Sociálnou poisťovňou posúdený čo najrýchlejšie, je potrebné údaje uvedené v žiadosti preukázať hodnovernými dokladmi. Žiadosť nedoložená potrebnými dokladmi si vyžaduje dodatočné zisťovanie chýbajúcich údajov, čo má spravidla za následok, že o žiadosti nie je možné včas rozhodnúť.
K žiadosti o vdovecký dôchodok po zomretej manželke, ktorá ku dňu smrti bola poberateľkou dôchodku, musí byť priložené k žiadosti rozhodnutie o priznaní starobného dôchodku, starobného pomerného dôchodku, invalidného dôchodku, čiastočne invalidného dôchodku alebo dôchodku za výsluhu rokov zomretej manželky, na ktorý mala nárok ku dňu smrti, prípadne aj iné rozhodnutie (napr. o zmene sumy, o zvýšení dôchodku).
K žiadosti o vdovecký dôchodok po zomretej manželke, ktorá ku dňu smrti nebola poberateľkou dôchodku, sú potrebné najmä tieto doklady týkajúce sa zomretej manželky:
rodné listy detí, prípadne rozhodnutie príslušného orgánu, na základe ktorého bolo dieťa prevzaté do starostlivosti nahrádzajúcej starostlivosť rodičov a v prípade úmrtia dieťaťa pred dosiahnutím 18. roku veku aj úmrtný list alebo výpis z matriky; ak dieťa bolo v starostlivosti inej osoby alebo ústavu, je potrebné predložiť aj doklad preukazujúci trvanie takéhoto obdobia,
potvrdenie o všetkých obdobiach, v ktorých zomretá manželka
bola evidovaná v evidencii nezamestnaných občanov hľadajúcich zamestnanie pred 1. januárom 2001,
poberala podporu v nezamestnanosti v čase od 1. januára 2001 do 31. decembra 2003,
potvrdenie zamestnávateľa o zamestnaní, ak sa nenachádza v informačnom systéme Sociálnej poisťovne,
potvrdenie zamestnávateľa o dobe zamestnania pred 1. májom 1990 v štáte, s ktorým Slovenská republika nemá uzatvorenú medzinárodnú zmluvu o sociálnom zabezpečení,
doklad, že zomretá manželka pracovala v štáte Európskeho hospodárskeho priestoru alebo vo Švajčiarskej konfederácii alebo v štáte, s ktorým má Slovenská republika uzatvorenú zmluvu o sociálnom zabezpečení,
doklad preukazujúci, že manželka zomrela v dôsledku pracovného úrazu alebo choroby z povolania.
Ak žiadateľ nemá k dispozícii žiadny doklad preukazujúci dobu zamestnania a náhradné doby zomretej manželky, v žiadosti uvedie aspoň názov školy, ktorú zomretá manželka navštevovala, názvy zamestnávateľov zomretej manželky a približné časové obdobie, kedy u nich pracovala.
potvrdenie zamestnávateľa o sume dosiahnutých vymeriavacích základov odo dňa dosiahnutia dôchodkového veku zomretej manželky do konca kalendárneho roku, v ktorom dôchodkový vek dosiahla (ak zomretá manželka žiadateľa dosiahla dôchodkový vek pred 1. januárom 2004 a bola naďalej nepretržite zamestnaná k 31. decembru 2003),
doklad preukazujúci vznik invalidity žiadateľa o viac ako 70 % a trvanie invalidity po 31. decembri 2015, t. j. posudok posudkového lekára sociálneho poistenia príslušnej pobočky Sociálnej poisťovne (ak žiadateľovi nebol priznaný invalidný dôchodok z dôvodu, že nesplnila podmienku potrebného počtu rokov dôchodkového poistenia na nárok na invalidný dôchodok),
potvrdenie o dobe služobného pomeru zhodnotenej na účely výsluhového dôchodku zomretej manželky vydané príslušným útvarom sociálneho zabezpečenia ministerstva alebo Vojenským úradom sociálneho zabezpečenia, ktorý výsluhový dôchodok alebo invalidný výsluhový dôchodok vyplácal (ak bola zomretá manželka poberateľkou výsluhového dôchodku alebo invalidného výsluhového dôchodku),
potvrdenie príslušného útvaru sociálneho zabezpečenia ministerstva alebo Vojenského úradu sociálneho zabezpečenia o tom, či zomretá manželka splnila, resp. nesplnila podmienky nároku na výsluhový dôchodok alebo invalidný výsluhový dôchodok (ak zomretá manželka získala aj obdobie výkonu služby príslušníčky Policajného zboru, Slovenskej informačnej služby, Národného bezpečnostného úradu, Zboru väzenskej a justičnej stráže, Železničnej polície, colníka, Hasičského a záchranného zboru, Horskej záchrannej služby, ako aj príslušníčky ozbrojených síl, ak vykonávala profesionálnu službu alebo vojaka, ktorá sa počas výkonu vojenskej služby v ozbrojených silách štúdiom alebo výcvikom pripravovala na výkon profesionálnej služby v ozbrojených silách),
ak bol žiadateľovi nariadený výkon rozhodnutia zrážkami zo mzdy (z iných príjmov), k žiadosti je potrebné príslušné uznesenie (resp. nariadenie alebo príkaz) a potvrdenie o výške dosiaľ vykonaných zrážok,
rozhodnutie o priznaní starobného dôchodku, pomerného starobného dôchodku, invalidného dôchodku, čiastočného invalidného dôchodku alebo dôchodku za výsluhu rokov zomretej manželke, prípadne aj iné rozhodnutie alebo doklad preukazujúci priznanie dôchodku (ak zomretá manželka žiadateľa ku dňu smrti bola poberateľkou niektorého z uvedených dôchodkov a Sociálna poisťovňa nevie zistiť zo svojho informačného systému túto skutočnosť zo svojho informačného systému).
Dôchodky sa vyplácajú v hotovosti alebo na účet v banke. Ak si žiadateľ zvolí vyplácať vdovecký dôchodok na účet v banke, je potrebné požiadať o zriadenie účtu na výplatu dôchodku v príslušnej banke. Následne je potrebné (s výnimkou, ak žiadateľovi Sociálna poisťovňa už vypláca iný dôchodok na účet a ak nedochádza k zmene čísla účtu) k žiadosti o priznanie vdoveckého dôchodku pripojiť tlačivo vyplnené žiadateľom a potvrdené bankou.
Žiadateľovi, ktorému sa poskytuje starostlivosť v zariadení sociálnych služieb a nepožiadal o iný spôsob výplaty, sa dôchodok vypláca prostredníctvom hromadného poukazu do tohto zariadenia.
Žiadateľovi, ktorý je vo výkone väzby alebo vo výkone trestu odňatia slobody, sa dôchodok vypláca prostredníctvom tohto ústavu.
Vyššie uvedené sa vzťahuje aj na vdovca, ktorý ovdovel pred 1. januárom 2004, a nárok na vdovecký dôchodok mu nevznikol podľa právnych predpisov účinných pred 1. januárom 2016 alebo mu zanikol nárok na vdovecký dôchodok, a preto žiada o priznanie vdoveckého dôchodku podľa § 293dn zákona č. 461/2003 Z. z v znení účinnom od 1. januára 2016.
Na posúdenie nároku na vdovecký dôchodok podľa § 293dn zákona č. 461/2003 Z. z. v znení účinnom od 1. januára 2016 je ďalej potrebné, aby žiadateľ v žiadosti čestne vyhlásil, že:
neuzatvoril nové manželstvo,
nebol právoplatne odsúdený za úmyselný trestný čin, na následky ktorého manželka zomrela,
má alebo nemá nárok na vdovecký výsluhový dôchodok alebo vdovecký dôchodok podľa zákona č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov.
O žiadosti o vdovecký dôchodok podľa § 293dn zákona č. 461/2003 Z. z. v znení účinnom od 1. januára 2016 Sociálna poisťovňa rozhodne najneskôr do šiestich mesiacov od jej podania.
starobného dôchodku, na ktorý mala alebo by mala nárok zomretá manželka ku dňu smrti
invalidného dôchodku, na ktorý mala alebo by mala nárok zomretá manželka ku dňu smrti
predčasného starobného dôchodku priznaného zomretej manželke
Suma vdoveckého dôchodku po zomretej manželke, ktorej bol priznaný predčasný starobný dôchodok, ktorý nebol vyplácaný nepretržite od vzniku nároku na tento dôchodok do dňa jej smrti, ak k úmrtiu došlo pred dovŕšením dôchodkového veku, je 60 % predčasného starobného dôchodku, na ktorý mala zomretá manželka nárok v deň smrti. Suma predčasného starobného dôchodku sa určí tak, že k sume predčasného starobného dôchodku, ktorá sa vyplácala ku dňu zániku nároku na jeho výplatu, sa pripočíta zvýšenie za obdobie dôchodkového poistenia získané po priznaní predčasného starobného dôchodku a pripočítajú sa sumy zvýšenia podľa § 82 zákona č. 461/2003 Z. z. v znení neskorších predpisov. Takto určená suma sa zvýši o 0,5 % za každých začatých 30 dní, za ktoré sa predčasný starobný dôchodok nevyplácal.
Ak zomretá manželka poberala predčasný starobný dôchodok, ktorý nebol vyplácaný nepretržite od vzniku nároku naň, zomrela v deň dovŕšenia dôchodkového veku alebo neskôr, suma vdoveckého dôchodku je 60 % zo sumy starobného dôchodku, ktorý sa určí tak, že k sume predčasného starobného dôchodku, ktorá sa vyplácala ku dňu zániku nároku na jeho výplatu, sa pripočíta zvýšenie za obdobie dôchodkového poistenia získané po priznaní predčasného starobného dôchodku a pripočítajú sa sumy zvýšenia podľa § 82 zákona č. 461/2003 Z. z. v znení neskorších predpisov (s výnimkou zvýšení za kalendárne roky, v ktorých sa predčasný starobný dôchodok nevyplácal). Takto určená suma sa zvýši o 0,5 % za každých začatých 30 dní, za ktoré sa predčasný starobný dôchodok nevyplácal.
Nárok na výplatu vdoveckého dôchodku v novej sume po manželke, ktorá zomrela pred 1. januárom 2013, vzniká odo dňa podania žiadosti o nový výpočet vdoveckého dôchodku, najskôr však od 1. januára 2013. O novej sume vdoveckého dôchodku sa rozhodne do 90 dní od začatia konania.
Ak zomretá manželka spĺňala ku dňu smrti podmienky nároku na dva dôchodky, vdovecký dôchodok sa určí z vyššieho dôchodku.
Suma vdoveckého dôchodku priznaného podľa § 293n zákona č. 461/2003 Z. z. v znení zákona č. 310/2006 Z. z., t. j. vdovca, ktorého manželka zomrela pred 1. januárom 2004, je 2 794 Sk mesačne. K tejto sume ďalej patrí zvýšenie podľa § 82 zákona č. 461/2003 Z. z. v znení zákona č. 310/2006 Z. z.
Suma vdoveckého dôchodku priznaného podľa § 293dn zákona č. 461/2003 Z. z. v znení účinnom od 1. januára 2016, t. j. vdovca, ktorého manželka zomrela pred 1. januárom 2004, je 136,50 eura mesačne. K tejto sume ďalej patrí zvýšenie podľa § 82 zákona č. 461/2003 Z. z. v znení neskorších predpisov.
Ak sa poberateľovi vdoveckého dôchodku vypláca aj iný dôchodok, pozri Súbeh nárokov na výplatu dôchodkov.
Zomretá manželka, ktorá nebola poberateľkou žiadneho dôchodku, zomrela 10. januára 2017. K tomuto dňu získala počet rokov dôchodkového poistenia na nárok na invalidný dôchodok, preto vdovcovi vznikol nárok na vdovecký dôchodok od 10. januára 2017.
Ku dňu smrti získala zomretá manželka 14 026 dní obdobia dôchodkového poistenia. Obdobie odo dňa smrti do dňa, kedy by dovŕšila dôchodkový vek, predstavuje 1 058 dní, spolu to je 15 084 dní, to znamená 41,3261 rokov obdobia dôchodkového poistenia a pripočítaného obdobia (15 084 : 365 = 41,3261).
Aktuálna dôchodková hodnota 2017 je 11,3505 EUR.
Suma invalidného dôchodku, na ktorý by mala zomretá manželka nárok od 10. januára 2017, sa určí nasledovne:
0,9616 x 41,3261 x 11,3505 = 451,10 EUR mesačne (po zaokrúhlení na 10 eurocentov nahor).
Suma vdoveckého dôchodku predstavuje 60 % tejto sumy:
60 % x 451,10 = 270,70 EUR mesačne (po zaokrúhlení na 10 eurocentov nahor).
Ak po uvedenej zomretej manželke vznikne nárok na výplatu viacerých pozostalostných dôchodkov a ich úhrnná suma presiahne sumu dôchodku, na ktorý by mala nárok ku dňu smrti, každý z pozostalostných dôchodkov sa pomerne zníži.
(pozri: Obmedzenie úhrnnej sumy pozostalostných dôchodkov po tom istom poistencovi)
Suma vdoveckého dôchodku sa následne odo dňa priznania dôchodku zvýši o 5,30 EUR, t.j. o pevnú sumu zvýšenia vdoveckého dôchodku podľa § 82, § 293dq a § 293dr ods. 1 písm. i) zákona č. 461/2003 Z. z. v znení neskorších predpisov na 276,00 EUR mesačne.
Manželka zomrela 10. januára 2017. Pretože bola poberateľkou starobného dôchodku, od uvedeného dátumu vznikol vdovcovi nárok na vdovecký dôchodok.
Ku dňu smrti poberala zomretá manželka starobný dôchodok v sume 365,90 EUR mesačne.
Suma vdoveckého dôchodku predstavuje 60 % uvedenej sumy:
60 % x 365,90 = 219,60 EUR mesačne (po zaokrúhlení na 10 eurocentov nahor).
Suma dôchodku sa odo dňa priznania dôchodku nezvyšuje o pevnú sumu zvýšenia vdoveckého dôchodku podľa § 82, § 293dq a § 293dr ods. 1 písm. i) zákona č. 461/2003 Z. z. v znení neskorších predpisov, nakoľko suma vdoveckého dôchodku sa určila zo sumy už zvýšeného starobného dôchodku zomretej.
Nárok na výplatu vdoveckého dôchodku po dobu jedného roka od smrti manželky má každý vdovec. Po uplynutí tohto jedného roka zaniká iba nárok na výplatu vdoveckého dôchodku, samotný nárok na vdovecký dôchodok však trvá aj naďalej. Po uplynutí jedného roka nárok na výplatu trvá iba vtedy, ak vdovec spĺňa niektorú z nasledujúcich podmienok:
Za výchovu dieťaťa na tieto účely sa považuje výchova dieťaťa od jeho narodenia až po dosiahnutie plnoletosti (t. j. do dosiahnutia 18 rokov veku prípadne do dňa uzavretia manželstva, ak dieťa uzavrelo manželstvo skôr),
Uvedené podmienky sa nevzťahujú na nárok na výplatu vdoveckého dôchodku priznaného podľa § 293n zákona č. 461/2003 Z. z. v znení zákona č. 310/2006 Z. z. alebo podľa § 293dn zákona č. 461/2003 Z. z. v znení účinnom od 1. januára 2016, t. j. vdovca, ktorému manželka zomrela pred 1. januárom 2004.
V akej sume sa vdovecký dôchodok vypláca, ak existuje nárok aj na výplatu ďalšieho dôchodku.
Vdovec, ktorému sa priznáva vdovecký dôchodok, už poberá starobný dôchodok, predčasný starobný dôchodok alebo invalidný dôchodok
ak je ich suma rovnaká, tak sa v sume jednej polovice vypláca vždy vdovecký dôchodok.
Vdovec, ktorému sa priznáva vdovecký dôchodok, už poberá invalidný dôchodok a sirotský dôchodok, prípadne sirotské dôchodky obojstranne osiroteného dieťaťa
ak je ich suma rovnaká, tak sa v sume jednej polovice vypláca vdovecký dôchodok a sirotský dôchodok alebo sirotské dôchodky.
Vdovec, ktorému sa priznáva vdovecký dôchodok, už poberá sirotský dôchodok alebo sirotské dôchodky obojstranne osiroteného dieťaťa
ak je ich suma rovnaká, tak sa v sume jednej polovice vypláca dôchodok, ktorý si vdovec zvolí.
Vdovecký dôchodok sa vypláca vopred v pravidelných mesačných lehotách, vždy v pravidelne sa opakujúcich výplatných termínoch.
Do cudziny, ktorá nie je štátom, na ktorý sa vzťahujú koordinačné nariadenia Európskej únie, sa vdovecký dôchodok vypláca pozadu v trojmesačných lehotách vždy až po predložení potvrdenia o žití poberateľa dôchodku.
Nárok na výplatu dôchodku, ak vdovec žiada vdovecký dôchodok priznať od spätného dátumu.
Nárok na výplatu vdoveckého dôchodku alebo jeho časti sa premlčí uplynutím troch rokov odo dňa, za ktorý vdovecký dôchodok alebo jeho časť patrili.
Uvedená lehota neplynie počas konania o vdovecký dôchodok a v období, v ktorom účastníkovi konania, ktorý musí mať opatrovníka, nebol opatrovník ustanovený.
Ak však ide o vdovecký dôchodok podľa § 293n zákona č. 461/2003 Z. z. v znení zákona č. 310/2006 Z. z., t. j. ak manželka vdovca zomrela pred 1. januárom 2004, vdovecký dôchodok možno doplatiť najskôr za obdobie od 1. augusta 2006.
Ak ide o vdovecký dôchodok priznaný podľa § 293dn zákona č. 461/2003 Z. z. v znení účinnom od 1. januára 2016, t. j. ak manželka vdovca zomrela pred 1. januárom 2004, vdovecký dôchodok možno doplatiť najskôr za obdobie od 1. januára 2016.
Uvedené podmienky sa nevzťahujú na nárok na výplatu vdoveckého dôchodku priznaného podľa § 293n zákona č. 461/2003 Z. z. v znení zákona č. 310/2006 Z. z. alebo podľa § 293dn zákona č. 461/2003 Z. z. v znení účinnom od 1. januára 2016, t. j. na vdovca, ktorému manželka zomrela pred 1. januárom 2004.
dňom nadobudnutia právoplatnosti rozhodnutia súdu, podľa ktorého vdovec úmyselným trestným činom spôsobil smrť manželky.
Nárok na vdovecký dôchodok nezaniká uplynutím času.
Nárok na vdovecký dôchodok a nárok na jeho výplatu zaniká dňom smrti fyzickej osoby, ktorá splnila podmienky nároku na vdovecký dôchodok a podmienky nároku na výplatu vdoveckého dôchodku, ak zákon č. 461/2003 Z. z. v znení neskorších predpisov neustanovuje inak.
Ako ovplyvní vznik nároku na dôchodok a jeho sumu skutočnosť, že zomretá manželka bola dôchodkovo poistená aj v inom štáte.
Ako a kde požiadať o dôchodok, ak má vdovec bydlisko v zahraničí.
Ak zomretá manželka žiadateľa o vdovecký dôchodok nebola poberateľkou niektorého druhu dôchodku, je potrebné skúmať, či jej vznikol nárok na starobný dôchodok alebo či získala potrebný počet rokov obdobia dôchodkového poistenia na nárok na invalidný dôchodok.
Obmedzenie úhrnnej sumy pozostalostných dôchodkov po tom istom poistencovi.
Ak vznikne nárok na výplatu viacerých pozostalostných dôchodkov po tom istom poistencovi (napríklad vznikne nárok na vdovecký dôchodok a viac sirotských dôchodkov), platí, že úhrn súm týchto pozostalostných dôchodkov nesmie presiahnuť sumu dôchodku zomretého poistenca, na ktorú mal alebo by mal nárok. Ak ich úhrnná suma presahuje sumu dôchodku zomretého poistenca, každý z pozostalostných dôchodkov sa pomerne zníži.
Zmenu akých údajov a v akej lehote musí poberateľ dôchodku oznámiť
(§ 74 a 75, § 293n a § 293dn zákona č. 461/2003 Z. z. o sociálnom poistení v znení neskorších predpisov)